Bate di noûmots del Fiesse ås lingaedjes walons

Li bate di noûmots del Fiesse ås lingaedjes walons, c' est ene bate drovowe a tertos, po trover des noûmots (e walon, mins eto e picård et minme e gåmès).

Elle a stî metowe so pîs come pårt del fiesse ås lingaedjes walons diré 2015.

Tchaeke anêye, gn a on tinme, et, des côps k' i gn a, èn atåvlaedje di sacwants mots k' on pout ratourner.

Les noûmots atåvlés polèt esse rahoukîs dizo l' côde G101 dins l' djivêye des motîs do walon. Les meyeus mots des onze prumirès anêyes ont stî replaidî dins on ptit live lomé Noûmots walons (Néologismes wallons issus des fêtes aux langues de Wallonie, 2015-2025).

 Djuri 
Dins l' djuri, gn a: Batisse Frankinet, Michel Francard, Lucyin Mahin (disk' e 2018), Chantal Denis  (disk' e 2018), Jean-Luc Fauconnier, eyet Alix Dassargues (dispu 2017); et Roland Thibeau pol picård (disk' e 2017). 

E 2019, c' est Romain Berger ki divna mwaisse del djowe.

 Edicion 2015 
Li tinme, c' esteut les nouvès tecnolodjeyes eyet l' mårcutigne.

Gn ourit 12 bateus(es): 4 e rfondou walon, 4 e walon do Levant, onk e carolo, onk e namurwès, et deus e picård.

Li djuri relijha sacwants noûmots a spåde, inte di zels :
 guigne-djin pol francès «caméra de surveillance»
 egurniyaedje po «årtchives» 
 zûna pol franglès «buzz»
 clignete pol xhinåd li pus corant, ki fwait djustumint ene clignete.
 bransketer po disfacî on fitchî sins ådjeu del rapexhî (inglès «delete» sins åjhmince di fé èn «undelete»)
 djermon pol franglès «start-up»

 Edicion 2016 
C' esteut sol tinme del medcene.

Gn a yeu 6 atåvlaedjes: onk avou l' accint d' après Tchålerwè, onk d' après Lidje, onk e gåmès, onk di Måmdiy ey onk e picård.

 Edicion 2017 
 Rizultats 
 Sol waibe oficire del Fiesse

 Edicion 2018 
C' esteut so les voyaedjes.

 Edicion 2019 
Li tinme fourit «les addjectifs absitroet et les valixheures moråles».

 Edicion 2020-2024 
Li tinme, c' esteut l' ecolodjeye, lådje-veyanmint : evironmint, les enerdjeyes, li tcheriåjhe (transpoirt), li rivnaedje a ene veye pus naturele. Les rzultats n' ont nén polou esse dinés al fiesse ås lingaedjes walons, k' a stî rmetowe di cåze do cron virûsse. Et l' bate rimetowe po 2024. Onk des noûmots ricnoxhous esteut « ecostrindaedje ». 


  Papîs d' tuzaedje da Lucyin Mahin
 Tos les noûmots prumés 2015-2025
 Motlî di noûmots (2025)

 2015 
 Tos les dossîs atåvlés e 2015 et rapoirt Mahin
 Rizultats oficirs

 2016 
 Tos les dossîs atåvlés e 2016 pluss on prindaedje-pårt foû-bate et rapoirt Mahin
 Rizultats oficirs

 2017 
 Tos les dossîs atåvlés e 2017 et rapoirt Mahin
 Rizultats oficirs

 2018
 Tos les dossîs atåvlés e 2018 et rapoirt Mahin
 Rizultats oficirs

 2019 
 Sacwants dossîs prezintés e 2019

 2020-2024 
 Rizultats oficirs
 Prezintaedje pol fiesse (avou des mapes)

 2025 
 Mots prumés 

Categoreye:Lingaedje walon